paragraph_text: thumb|Mijo Udovčić, Amsterdam 1963 Mijo Udovčić (Stara Jošava, 11. travnja 1920. – Zagreb, 8. rujna 1984.) bio je hrvatski šahovski velemajstor i teoretičar."Hrvatska opća enciklopedija", knjiga 11, str. 147, Leksikografski zavod Miroslav Krleža, Zagreb 2009. ISBN 978-953-6036-41-7 Prvi hrvatski šahist koji je stekao naslov šahovskog velemajstora. Naslov majstora osvojio je na turniru u Zadru 1950., naslov međunarodnog majstora FIDE priznat mu je 1957., a naslov velemajstora 1962. Na prvenstvima Jugoslavije u šahu sudjelovao je 14 puta, a 1963. na 19. prvenstvu države u Zenici bio je prvak Jugoslavije zajedno s Ivkovim. Najbolji turnirski rejting 2674 imao je 1952. na prvenstvu Jugoslavije, a s rejtingom 2618 zauzeo je 39. mjesto svjetske ljestvice 1953. godine.